cyanic-selkie/wikianc huggingface dataset:
מסחר
המסחר בימי הביניים
וסקו דה גמה חידש את המסחר האירופי בתבלינים ב-1498. לפני מסעו מסביב אפריקה להודו, ייצוא התבלינים לאירופה נשלט על ידי מדינות מוסלמיות, ובראשן מצרים. המסחר בתבלינים היה בעל חשיבות כלכלית רבה והיווה תמריץ למסעות גילויים אירופיים ברחבי העולם במאות ה-15–17. התבלינים שהובאו לאירופה מארצות רחוקות היו מן הסחורות היקרות ביותר והתחרו במחירם אף בזהב.
המסחר בעת החדשה
ב-1944, 44 מדינות חתמו על הסכם ברטון-וודס; מטרתו העיקרית הייתה הורדה משותפת של תעריפי המכס על סחורות רבות, כדי שלא יהוו מכשול למסחר. זאת הייתה דרכן של המדינות למנוע את הישנותו של השפל הכלכלי הגדול. בהסכם ברטון-וודס גם נקבעו הכללים להשגחה על המדיניות הכלכלית הבין-לאומית וסוכם על הקמת המוסדות שיפקחו על אכיפתם. המוסדות שהוקמו בעקבות ההסכמים הם קרן המטבע הבין-לאומית והבנק הבין-לאומי לשיקום ופיתוח (מאוחר יותר הבנק הזה התפצל לשני מוסדות: לבנק העולמי ולבנק להסדרים בין-לאומיים). בעקבות אישור ההסכם על ידי המחוקקים של מרבית המדינות, המוסדות האלה התחילו לפעול ב-1946. ב-1947, 23 מדינות חתמו על ההסכם הכללי בדבר תעריפים וסחר במטרה לקדם את הסחר החופשי.
הרפורמות בסין
ב-1991 הצטרפה סין העממית לקבוצת שיתוף הפעולה הכלכלי האסייתית-פסיפית, שהיא ארגון סחר חופשי. ב-1999 הצטרפה סין גם לארגון הסחר העולמי.
סבב דוחה
בשיחות התגלעו מחלוקות בין המדינות המפותחות למדינות המתפתחות (שמאורגנות בגוש הג'י-20). הקושי העיקרי נעוץ בסובסידיות שמעניקות המדינות המפותחות לתוצרת החקלאית שלהן; הסבסוד הזה מקשה על המדינות המתפתחות לייצא את התוצרת החקלאית שלהן למדינות המפותחות במחירים תחרותיים. השיחות על הסובסידיות עלו על השרטון בכינוס של ז'נבה (2006) ועתה הונג קונג מציעה לתווך בין הצדדים. לעומת זאת, הצדדים הגיעו להסכם בעניין הפחתת עלויות המעבר של הסחורות בגבולות הבין-לאומיים באמצעות ייעול נוהלי הפיקוח והמכס והחלפת מידע על הסחורות.
קנדלריה מולפסה
ביוגרפיה
מולפסה משתתפת בתוכנית "fans en vivo" שהיא סדרת רשת (תוכנית טלוויזיה באינטרנט) שבה מדברים על נושאים המעניינים בני נוער ועורכים ראיונות. היא מנחה בתוכנית יחד עם אגוסטין סיירה ומיכאלה ואסקס.
המקום הכי חם בגיהנום
שם
שם האתר נגזר מאמרת כנף המיוחסת לסופר האיטלקי מהמאה ה-13 דנטה אליגיירי, לפיה "המקומות הכי חמים בגיהנום שמורים למי שבתקופה של משבר מוסרי שומרים על הנייטרליות שלהם". מרטין לותר קינג, מנהיג התנועה לזכויות האזרח בארצות הברית, השתמש בפרפרזה על הביטוי בנאום מכונן שנשא ב-4 באפריל 1967 בכנסיית "ריוורסייד" שבניו יורק, שבו דיבר נגד המעורבות האמריקאית במלחמת וייטנאם. קינג חזר על הביטוי בנאום שנשא ב-30 באותו חודש בכנסייה הבפטיסטית "אִיבֶּנאֶזֵר" שבאטלנטה, ג'ורג'יה. על פי מייסדות האתר, פישביין ודולב, "(קינג) לא השאיר מקום לעמימות או לנייטרליות. הוא האמין שמול מעשה עוול או איוולת – עדיף תמיד לקרוא תיגר, ולא להסתופף תחת אורו החמים והמנוון של הקונצנזוס. יש זמנים שבהם שקט הוא בגידה." פישביין ודולב רואות באמרה זו את אופי האתר ותפקידו: "לצעוק, להתריס, לבקר, לא להיכנע לתכתיבים שיווקיים, ולהיות נאמן לערכיו, לקוראים ולמה שחשוב באמת." הציטוט של קינג הוא ככל הנראה פרפרזה חופשית, היות שביצירתו המקורית של דנטה אליגיירי, הקומדיה האלוהית, המקום הנמוך בגיהנום, ליבתו הרעיונית, אינו לוהט או חם במיוחד אלא אגם קפוא. בנוסף, האגם הקפוא משכן בוגדים דתיים ולאומיים, ולא עומדים-מן-הצד.
לצד שמו המלא, האתר מוכר גם בשמות המקוצרים "המקום הכי חם" ו"המקום".
ביגוד
היסטוריה
הבגדים העתיקים, היו בעיקר פיסות אריג גדולותשאותן כרכו על ומסביב לגוף קפלו וקשרו במקומות שונים כדי שאפשר יהיה לנוע עמם בלי להסתבך ולהיתקל בהם. על פי ציורי קיר וציורים על כדים ניתן לראות כיצד עשו זאת.
הדייט שתקע אותי
עלילת הסרט
בן סטון (מגולם על ידי סת' רוגן) הוא גבר שמנמן סטלן ובטלן בן 23. אזרח קנדי השוהה באופן בלתי חוקי בארצות הברית. בן מתפרנס מפיצויים שקיבל עקב תאונה. במקביל הוא ושותפיו לדירה מקימים אתר אינטרנט שיספק מידע על סצינות עירום בסרטי קולנוע. אליסון סקוט (מגולמת על ידי קתרין הייגל) התקבלה לאחרונה לתפקיד כתבת בידור בערוץ E!. היא חולקת בית עם אחותה דבי (מגולמת על ידי לזלי מאן) ומשפחתה (פיט - מגולם על ידי פול ראד, שארלוט - מגולמת על ידי איריס אפאטו וסאדי - מגולמת על ידי מוד אפאטו). אליסון ודבי יוצאות לחגוג את הקידום של אליסון במועדון לילה מקומי שבו היא פוגשת את בן. אחרי לילה של שתייה מופרזת, בן ואליסון מקיימים יחסי מין. למחרת בבוקר, אליסון מבינה את הטעות שעשתה ומנתקת קשר עם בן.
חיים אבולעפיה (השלישי)
רבי חיים בן דוד אבולעפיה (נפטר ה'תקל"ה, 1775) היה רב עות'מאני במאה ה-18.
Discovery Family
Discovery Family (בעבר Discovery Kids ולאחר מכן The Hub) הוא ערוץ טלוויזיה אמריקאי משפחתי, אשר במקור מיועד לילדים. הערוץ נמצא בבעלות משותפת של האחים וורנר דיסקברי והסברו. ב-13 באוקטובר 2014, שינה את שמו ל-"Discovery Family".
הצי הספרדי
הצי הספרדי בעשור השני של המאה ה-21 הוא הרביעי בגודלו באירופה, אחרי הצי הרוסי, הצי המלכותי הבריטי והצי הצרפתי. בדירוג העולמי נמצא הצי הספרדי במקום השביעי, כשלפניו הציים האירופיים האמורים וכן צי ארצות הברית, הצי הסיני והצי ההודי. בסיסיו העיקריים של הצי הספרדי ממוקמים ברוטה, פרול, סן פרננדו וקרטחנה.
תקופת בית בורבון
קרלוס השני, מלך ספרד, היה האחרון בשושלת בית הבסבורג הספרדית. לאחר מותו, בסוף שנת 1700, פרצה מלחמת הירושה הספרדית בין ברית של מדינות שתמכה ביורש מבית הבסבורג, מן הענף האוסטרי, לבין תומכי יורש מבית בורבון, הצרפתי. מלחמת הירושה חצתה את ספרד, והביאה למלחמת אזרחים ובסופו של דבר לאבדן סיציליה, סרדיניה, מינורקה וגיברלטר. שתי האחרונות נכבשו על ידי כוחות בריטיים שלחמו תחת דגלו של הטוען לכתר ההבסבורגי, קרל השישי. מינורקה נכנעה בסופו של דבר לספרד שנים לאחר מכן. במהלך המלחמה אבדו לספרד גם נחלותיה בארצות השפלה ובאיטליה, כחלק מויתוריה במסגרת הסכמי השלום, הסכמי אוטרכט, ראשטאט ובאדן.
ספרד נמנתה עם אויבותיה של צרפת בתחילת מלחמות המהפכה הצרפתית (1792–1802), אך באוגוסט 1796 חתמה על הסכם עם צרפת והצטרפה לבעלות בריתה. כחצי שנה לאחר מכן הובס הצי הספרדי על ידי הצי המלכותי הבריטי בקרב כף סנט וינסנט, ב-14 בפברואר 1797, וארבעה ימים לאחר מכן פלש הצי הבריטי לטרינידד וכבש את האי. התבוסות שנחלו הספרדים נבעו לא רק מסיבות צבאיות אלא היו, במידה רבה, גם תוצאה של המצב הפוליטי הסבוך שהיה אז בספרד. בעקבות ניצחונות אלו הטיל הצי הבריטי הסגר על קדיז, אמנם בהצלחה מוגבלת: התקפה על העיר נכשלה, ושיירות ואוניות במשימות מיוחדות הצליחו לחמוק מן האוניות הבריטיות בקלות יחסית, אם כי צי המלחמה העיקרי נותר בנמל ולא היה פעיל, בשל ההסגר. עם חתימת הסכם אמיין ב-1802 בין בריטניה וצרפת הוסר ההסגר.
המאה ה-20
הצי הספרדי היה פעיל במהלך מלחמת הריף, שהתנהלה בצפון מרוקו בין 1920 ל-1927, בין צרפת וספרד לבין רפובליקת ריף. הצי ביצע פעולות רבות לאורך החוף, בהן הנחיתה באלאוסמאס ב-8 בספטמבר 1925, במהלכן הונחתו 13,000 חיילי הצבא הספרדי ליד העיירה אל חוסיימה, בחופה הצפוני של מרוקו, בקצה הצפוני של הריף. הנחיתה הייתה מבצע צבאי ראשון מסוגו, ששילב נחיתה מן הים עם חיפוי אווירי גדול. ביצוע הנחיתה היה במקביל לפיתוח הזרוע האווירית של הצי, Aeronáutica naval.
הרפובליקה הספרדית ומלחמת האזרחים
באפריל 1931 הוכרזה בספרד הרפובליקה הספרדית השנייה, והצי המלכותי הספרדי הפך לצי הרפובליקני הספרדי. אדמירל הצי וראש הממשלה עד לנפילת המלוכה, אדמירל חואן באוטיסטה אסנאר-קבאנייאס העיר באגביות: "האם אתם סבורים שמה שקרה אתמול הוא דבר קטן? ספרד שכבה לישון כמלוכה, והתעוררה כרפובליקה". אמרתו זכתה לפופולריות רבה, ושיקפה לציבור את השינוי שעברה המדינה.
מפציץ אמריקה
רקע
הגרמנים הגישו מכרזים ובקשות לעיצובים ואבות טיפוס בשלבים שונים במהלך המלחמה ליצרניות המטוסים הגרמניות הגדולות (מסרשמיט, יונקרס, פוקה-וולף והאחים הורטן) אך בקשות אלו מעולם לא קודמו מעבר לתכנון ראשוני.
צבי דב אייזנר
ביוגרפיה
בי"ב בטבת ה'תרמ"ח (27 בדצמבר 1887) בהיותו כבן 23, היגר לעיר בינגהמטון שבמדינת ניו יורק שבארצות הברית עם אימו ואחיותיו, והצטרף לאביו שכבר היגר לשם קודם לכן. בשל המצב הרוחני הירוד שם, שקל לחזור להונגריה, אך לבסוף נשאר בארצות הברית. בשל חששות הנוגעים לכשרות בשר, נמנע בכל 60 שנותיו בארצות הברית מאכילת בשר בקר.
מישל קיגן
ביוגרפיה
ב-2009 שיחקה קיגן בתפקיד אורח בפרק ספיישל חג הפסחא של הסדרה "ננס אדום" בשם "Red Dwarf: Back to Earth". ביוני 2014 החלה להשתתף בסיבוב הופעות באירופה של המחזה "פיטר פן" בתפקיד טינקר בל.
אובמה (יפן)
מקור השם אובמה ביפנית הוא "חוף קטן".
כלכלה
התעשייה העיקרית באובמה היא דייג, אך משענתה הכלכלית ברובה היא תיירות. העיר מייצרת מקלות אכילה ואביזרי אגט.
הרמאי (ספר)
עלילה
בין היתר מתוארת פרשה בה הצליחו סם ואנשיו להשיג את ספר סדרי הכוחות של הצבא האדום, מבצע במהלכו הסתנן מקרידי למזרח גרמניה, כנגד הוראות מפקדיו, במטרה לחלץ את אחד מאנשיו. בפרשה אחרת ערק הקולונל אורלוב לידי ה-CIA וטען כי ראש אגף בארגון הוא מרגל בעבור ברית המועצות. על מקרידי הוטל לְהָזֵם את החשדות כי העריקה אינה אלא מזימה מתוחכמת של ה-KGB, ולחלץ במהלך החקירה סוכן שגייס היישר ממוסקבה. בפרשה נוספת מתואר כיצד מנע האגף, בסיוע טום ראוז, סופר מותחנים וקפטן ברגימנט ה-SAS לשעבר שלחם בצפון אירלנד ובפעולת ההשתלטות על מטוס לופטהאנזה במוגדישו, מאנשי הביון הלובי להבריח נשק למחתרת האירית.
חברת דיסקברי
תקופת כהונת דייוויד זאסלב
בדצמבר 2015, השיקה דיסקברי את Discovery Go, שירות המציע גישה לסטרימינג בשידור חי ולתכנים לפי דרישה מרשתות הכבלים של דיסקברי תקשורת.
במאי 2016, דיסקברי יזמה תוכנית ארגון מחדש שמטרתה לחסוך בין 40 ל-60 מיליון דולר עד הרבעון השלישי של 2016, כולל שינוי באסטרטגיה "למקסם" את עסקי הטלוויזיה הליניארית שלה תוך תכנון השקעות גדולות יותר בתוכן, מדיה דיגיטלית, ספורט ושווקים בינלאומיים. באוגוסט 2016, רכשה דיסקברי נתח מיעוט בחברת הכישרונות והתוכן הדיגיטלית VS Media המבוססת בהונג קונג; דיסקברי תכננה לגרום ל-VS להפיץ תוכן של Discovery Digital Networks בסין, ולהציע משאבים משלהם ל-VS.
התמקדות בשירותים ישירות לצרכן
במרץ 2020, החלה לפרוס מותג חדש ישירות לצרכן הידוע בשם דיסקברי פלוס (+Discovery), תחילה בהודו, שיתמקד בתוכן מכל מותגי הטלוויזיה שלה גם התיעודיים וגם הלייף סטייל, כמו כן גם BBC. בדצמבר 2020, הודיעה כי תשיק את דיסקברי פלוס בארצות הברית ב-4 בינואר 2021, אשר יכלול תוכניות בלעדיות חדשות מכל המותגים של דיסקברי ותצוגה מקדימה של Magnolia Network (שהשקתה הליניארית נדחתה מאז לשנת 2022).
מיזוג עם וורנר מדיה
ב-1 בפברואר 2022, דווח כי AT&T בחרה לבנות את המיזוג כספין-אוף לוורנר מדיה, ולאחר מכן מיזוג עם חברת דיסקברי כדי להקים את החברה החדשה. החברה שקלה לבנות את העסקה כפיצול (שבמסגרתו תינתן לבעלי המניות של AT&T אפשרות האם להחליף את מניותיהם במניות של החברה החדשה, במקום לקבל אותן באופן יחסי).
שביחה
שַׁבִּיחָה (בערבית לבנטינית: شبيحة; בתרגום חופשי: "רוחות הרפאים", בשפה המדוברת הכינוי מתייחס לבריונים רחבי כתפיים) הוא שמן העממי של קבוצות מיליציה חמושות, התומכות בשלטון מפלגת הבעת' של סוריה, בראשות משפחתו של בשאר אל-אסד. לפי טענות האופוזיציה הסורית, פועלות בשירותו של המשטר.
הילך חוקי
הודו, נפאל ובהוטן
הרופי ההודי הוא ההילך החוקי בהודו, נפאל ובהוטן (אולם הרופי הנפאלי והנגולטרום הבהוטאני אינם הילך חוקי בהודו).
פול פאנין
ביוגרפיה
פאנין נולד באשלנד שבקנטקי, בנם של תומאס ניוטון ורודה קתרין (לבית דייוויס) פאנין. אביו עבד כרפתן והיה בעל חנות רתמות. פאנין ומשפחתו עברו לפיניקס שבאריזונה כשהיה בן שמונה חודשים בשל המצב הבריאותי של אביו. את השכלתו המוקדמת רכש בבית הספר היסודי קנילוורת', וסיים את לימודיו בתיכון פיניקס יוניון ב-1925. פאנין למד שנתיים באוניברסיטת אריזונה לפני שהועבר לאוניברסיטת סטנפורד, שם קיבל תואר ראשון במנהל עסקים ב-1930. לאחר מכן הוא שב לפיניקס, שם הצטרף לעסקי כלי המתכת של משפחתו. בהמשך, הוא ואחיו ארנסט הקימו את "חברת פאנין לגז ולאספקה", חברה העוסקה בציוד לגז ולנפט. הוא שימש כנשיא החברה בשנים 1945–1956, עד שמכר את החברה.
אברם אניקסט
קורות חיים
אברם אניקסט נעצר בנובמבר 1938 והוצא להורג לאחר משפט קצר ב-19 במרץ 1938. בשנת 1956 האישום בוטל.
אוסקר גלוך
קריירה במועדונים
גלוך נולד וגדל ברחובות. אביו מקסים גלוך עלה מרוסיה בגיל 13. גלוך עסק באמנויות לחימה בצעירותו, ואביו אימן אותו בקראטה. אביו הוא גם שחקן עבר בליגה האוקראינית והמולדובית. את צעדיו הראשונים בכדורגל עשה בגיל חמש במכבי שעריים הרחובותית, וכשהיה בן שש החל לשחק במחלקת הילדים של מכבי תל אביב. בגיל 14 ניסתה מכבי חיפה להחתימו על חוזה, אך גלוך ואביו העדיפו להישאר במחלקת הנוער של מכבי תל אביב. סוכן השחקנים שחר גרינברג נשלח על ידי הקבוצה החיפאית למשא ומתן, אך בסופו של דבר המשיך כסוכנו של גלוך.
מייקל סמיילי
קריירה
סמיילי זכה להכרה רחבה כשהופיע בתפקיד טיירס או'פלהרטי בשני פרקים של הסיטקום "Spaced" בערוץ 4, ובזכות הופעותיו בפסטיבל הפרינג' באדינבורו ובפסטיבל הקומדיה במלבורן. הוא גילם את ג'ורדן, חייל לשעבר ברגימנט המוצנח של הצבא הבריטי בסרט האימה "Outpost"משנת 2008, והופיע בדמות זומבי בסרט "מת על המתים".
חיים אישיים
סמיילי נשוי לעיתונאית והשדרנית מירנדה סויר. לבני הזוג יש בן ובת. הם חיים בהרן היל שבלונדון.
אגפלווה
הכפר הוזכר לראשונה במסמך משנת 1194. ממצאים ארכאולוגיים מצביעים על קיומו של יישוב במקום לפחות מאז הכיבוש הרומי. הכנסייה הראשונה במקום הוקמה ב-1265 והורדה ב-1789 לטובת כנסייה חדשה. ב-1784 קיבלו הפרוטסטנטים קיבלו היתר לבניית כנסייה ב-1784.
ז'אן דלה
ביוגרפיה
ז'אן דלה נולד בשנת 1907 בעיר באיון, במחוז הפירנאים האטלנטיים שבארץ הבסקים הצרפתית, כבנו היחיד של מוריס דלה, כירורג וראש עיריית באיון. אביו לא התלהב ממשיכת הבן לספרות ושאף שבנו ישמור על המסורת המשפחתית ושיהיה כירורג כמוהו. אמו, אישה רגישה ותומכת, עודדה את בנה למצות את כישוריו. נער מחונן מבחינה אינטלקטואלית ובעל זיכרון יוצא דופן, ז'אן דלה סיים את לימודי התיכון בגיל 14 עם עבודת בגרות בתחום הפילוסופיה "על היחס בין פיזי ולמוסרי". בגיל 15 באישור מיוחד של שר החינוך, נרשם ללימודי רפואה באוניברסיטת פריז. בו זמנית למד גם אסתטיקה בפקולטה לפילוסופיה בסורבון. את לימודי הרפואה סיים בהצטיינות בגיל 18 ועבר בהצלחה את מבחני הקבלה להתמחות בבתי החולים של פריז. למורת רוחו של אביו לא בחר להתמחות בכירורגיה.
בבית החולים סנט אן ניהל דלה צוות תוכנית אקדמיים רב-תחומיים עם מעבדות בכל התחומים הקשורים לפסיכיאטריה. עמיתיו הקרובים ביותר היו: פייר פישו, פייר דניקר, תרז למפרייר ורמון סאדון. פישו כתב איתו שני ספרים חשובים בתחום הפסיכולוגיה והמבחנים הפסיכומטריים. פייר דניקר עבד בימי המלחמה הקשר הודק עם הצלב האדום והיה שותף מרכזי למחקרים הפרמקולוגיים. הוא כתב יחד עם דלה את הספר "התרופות הפסיכיאטריות החדשות". תרזס למפרייר ניהלה את מחלקת הנשים וחקרה בעיקר את ההיסטריה. רמון סאדון היה מומחה באפידמיולוגיה ועבד בתוכניות של ארגון הבריאות העולמי
סיווג החומרים והתרופות הפסיכוטרופיים
בשנת 1957 יחד עם פייר דניקר ערך סיווג של החומרים הפיסיכואקטיביים או "פסיכוטרופים", שאומץ בזמנו על ידי קונגרס עולמי לפסיכיאטריה בשנת 1961. סיווג זה חילק את החומרים הנ"ל לפי פעילותם על מערכת העצבים המרכזית.
פרסים ואותות הוקרה
את הנאום לכבוד קבלתו נשא ב-21 בינואר 1960 לואי פסטר ואלרי-ראדו.
סלומון רונדון
זניט סנקט פטרבורג
בעונתו המלאה הראשונה בקבוצה, עונת תחת המאמן אנדרה וילאש בואש, זכה רונדון עם קבוצתו באליפות רוסיה בפער שבע נקודות מצסק"א מוסקבה. רונדון היה לסגן מלך השערים של הליגה עם 13 כיבושים, שניים פחות מחברו לקבוצה האלק. הוא היה שותף גם לזכייה בסופר קאפ הרוסי, כשעלה כמחליף בניצחון בדו-קרב בעיטות עונשין על לוקומוטיב מוסקבה. רונדון סיים את דרכו בקבוצה זמן קצר לאחר פתיחת עונת, עם עשרים שערי ליגה ב-37 הופעות במדי הקבוצה.
נבחרת ונצואלה
בשנת 2009 ייצג רונדון את הנבחרת הצעירה של ונצואלה בטורניר גביע העולם עד גיל 20 שנערך במצרים. הוא סיים את הטורניר עם ארבעה שערים, מתוכם שלושה בניצחון 0–8 על טהיטי בשלב הבתים, ושער אחד בהפסד לאיחוד האמירויות בשמינית הגמר.
בקופה אמריקה 2015 פתח רונדון בהרכב ולא הוחלף בכל שלושת משחקיה של ונצואלה. רונדון כבש את השער היחיד בניצחון 0–1 על, אך הפסדים 0–1 לפרו ו-1–2 לברזיל סיימו את דרכה של ונצואלה כבר בשלב הבתים. שנה אחר כך, במסגרת קופה אמריקה 2016, עלה רונדון בהרכב בניצחון 0–1 על שפתח את משחקיה של ונצואלה בטורניר. במשחק השני מול, כבש רונדון בדקה ה-36 את השער היחיד במשחק, שהסתיים בניצחונה המפתיע של ונצואלה. במשחק האחרון של שלב הבתים, בו נפרדה ונצואלה בשוויון 1-1 עם, עלה רונדון מהספסל לכרבע שעה. ונצואלה העפילה לרבע הגמר, שם הודחה על ידי עם תבוסת 1–4. רונדון כבש את שערה היחיד של נבחרתו במשחק.
אנדרו יאנג (יזם)
מיזם לאמריקה
אחרי שנת 2011 VFA צמחה והגיעה לתקציב תפעול שנתי של 6 מיליון דולר בשנת 2017, ופעלה בכ - 20 ערים בארצות הברית, והוסיפה את קנזס סיטי, אטלנטה, בולטימור, בירמינגהם, שארלוט, קליבלנד, קולומבוס, דנבר, מיאמי, נאשוויל, פילדלפיה, פיטסבורג, סן אנטוניו וסנט לואיס.
טסמניה (פירושונים)
פאונה של טסמניה:
לב קרבל
לב קרבל (ברוסית: Лев Кербель; 7 בנובמבר 1917, סמניבקה – 14 באוגוסט 2003, מוסקבה) היה פסל יהודי סובייטי. על עבודותיו הוא זכה בעיטורים רבים לרבות גיבור העמל הסוציאליסטי, ועיטור לנין, פרס לנין ועוד.
נעמי טנהאוזר
תכנים בעבודותיה
בשנים האחרונות מציירת טנהאוזר בעקבות אמנים אחרים (לוסיאן פרויד, סינדי שרמן ופבלו פיקאסו), חוקרת מדיומים נוספים כגון: ציור בפלסטלינה, פיסול ווידאו. התערוכה ״תולדות האמנית״ אשר הוצגה ב-2017 בגלריה חנינא בתל אביב, היוותה פריצת דרך עבור טנהאוזר אשר חידשה את השימוש האמנותי בפלסטלינה והפכה אותו לייצוג רגיש של גוף ואירעיות.
הזנה תוך-ורידית
רקע כללי
החולה יכול לאכול תוך כדי ההזנה תוך-ורידית במידה ויש קיבה. אפשר לחזור לאכול לאחר החלמה של מערכת העיכול.
רנו פלואנס
רקע
מתיחת הפנים ברבעון הרביעי של שנת 2012 הוצגה מתיחת הפנים של רנו פלואנס בתערוכת הרכב של איסטנבול, ובחודש פברואר 2013 הגיעו הדגמים המחודשים לישראל. במסגרת השינויים קיבלה רנו פלואנס עיצוב מחודש לחזית המכונית שבמרכזו סמל מוגדל של רנו. גרסת הבנזין 1,600 סמ"ק עברה שיפור וההספק עלה מ-110 ל-115 כ"ס, ובנוסף הוחלפה תיבת ההילוכים האוטומטית לתיבת הילוכים רציפה - מה שהביא לשיפור בתצרוכת הדלק.
ידידה כלפון סטילמן
קורות חייה
בתחילת שנות ה-70 נסעה למסעות מחקר במצרים ומרוקו, על אף הסיכון שהיה כרוך בכך לבעלת אזרחות ישראלית. בשנת 1972 נשלחה לירדן בשליחות המוזיאון הבינלאומי לפולקלור לשם רכישת פריטים לאוסף על תרבות חומרית פלסטינית. על בסיס המחקרים שערכה בנושא זה פרסמה בשנת 1979 את ספרה הראשון, "לבוש ותכשיטים פלסטיניים" (Palestinian Costume and Jewelry).
משה דוד גרוס
הרב משה דוד גרוס (י' בשבט תרמ"ב, 30 בינואר 1882 - ט"ז תשרי התשכ"ז, 30 בספטמבר 1966) היה רבה של עדת האורתודוקסים בלוצרן שבשווייץ, מנהל הגימנסיה היהודית בסטורוז'ינץ בבוקובינה, מקים הוצאת הספרים "מנורה" בווינה, מנהל מחלקת החרדים בלשכה הראשית של הקרן הקיימת, ופעיל בתנועת המזרחי. כמו כן כתב את סדרת הספרים אוצר האגדה וכן ספרים ומאמרים נוספים.
חמישה לילות אצל פרדי 4
חמישה לילות אצל פרדי 4 (באנגלית: Five Nights at Freddy's 4) הוא משחק הישרדות אימה שהוצא לאור על ידי מפתח האינדי סקוט קאוטון, המשחק הרביעי בסדרת "חמישה לילות אצל פרדי".
ג'יימס ד'ארסי
ביוגרפיה
החל משנת 2001 ד'ארסי מופיע בתפקידים גדולים יותר. הוא שיחק בתפקיד הראשי במיני סדרה "לב המורד" (2001), כניקולס בסרט "ניקולס ניקלבי" (2001), וכג'ייק מארטל ב-"Revelation" (2001). ב-2002 גילם את דמותו של שרלוק הולמס הצעיר בסרט הטלוויזיה "Sherlock: Case of Evil". ב-2003 שיחק כברנבי קספיאן בסרט "על נשיקה ותשוקות", וגילם את ג'ים קאדון בסדרה. להכרה רחבה זכה כשגילם את טום פולינגס בסרטו של פיטר ויר "אדון ומפקד: הצד הרחוק של העולם" (2003).
ד'ארסי שיחק בסרטי אימה בתפקיד האב פרנסיס ב"מגרש השדים: ההתחלה" (2004), כריצ'רד פאוול בסרט "An American Haunting" (2005) וב-"Rise: Blood Hunter" (2007). בנוסף הופיע בטלוויזיה בתפקיד דרק קטרינג בסדרה "פוארו" בפרק "The Mystery of the Blue Train" (2005), וכג'רי בורטון בסדרה "מארפל" בפרק "The Moving Finger". הוא גילם את דמותו של טיבריוס סמפרוניוס גרקכוס בסדרה "רומא העתיקה: עלייתה ונפילתה של אימפריה" (2007), ושיחק בתפקיד טובי קליפורד ב-"Fallen Angel" (2007) ובתפקיד טום ברטרם בהפקה של ITV ל"מנספילד פארק" (2007).
רכוש
מהות הבעלות
במקרים מסוימים, הבעלות על רכוש מסוים עשויה להיות מחולקת בין מספר אנשים. כלומר, מספר אנשים מוכרים בחוק כבעלים של רכוש או חלקים ממנו. במקרה כזה, עשויות להתגלע מחלוקות בין הבעלים בנוגע למימוש ארבע הזכויות הראשונות. לעיתים קרובות, ניתן להתיר מחלוקות כאלו רק באמצעות קביעה משפטית.
סוגי רכוש
ישנם שני סוגים עיקריים של רכוש: רכוש פרטי ורכוש ציבורי. רכוש פרטי הוא רכוש השייך לאדם או קבוצת אנשים מובחנת. רכוש ציבורי הוא רכוש השייך לקבוצת אנשים המוגדרת על–ידי אדם או קבוצת אנשים. אדם או קבוצת אנשים זו נחשבים לבעלי חזקה מהותית ביחס לרכוש: חזקתם אינה מוגדרת באופן חד-משמעי בחוק, אך הם בעלי יכולת לממש בפועל את כל סעיפי הזכויות האחרים ובנוסף עשויים להיות בעלי יכולת לשנות את החוק הנוגע להגדרת החזקה.
גישות לבעלות על רכוש
גישה שלישית לרכוש כופרת בכך שרצוי שיתקיים רכוש פרטי וגורסת כי כל הרכוש צריך להיות בחזקה מהותית של השליטים בחברה. גישה כזו אופיינית לסוציאליזם, לקומוניזם ובמובנים מסוימים גם לפשיזם ותורות אטטיסטיות אחרות. על–פי גישה זו, בימי בראשית היה כל הרכוש בבעלות כל בני האדם במשותף וכינונו של רכוש פרטי וזכויות קניין היה דרך שבה מעמדות שליטים "ניכסו" לעצמם את רכוש הכלל ומנעו גישה ושימוש חופשי בו על–ידי הציבור. במובן זה, כמאמרו הידוע של פרודון, "רכוש הוא גזל" ומכאן שהפקעתו מידי הגזלנים דומה להשבת אבדה לבעליה, הציבור. לצד טענה זו כי קניין פרטי הוא בלתי מוסרי ממהותו, טוענים חסידי גישה זו כי ניהול הרכוש על–ידי קבוצת שליטים, שנטען כי הם מייצגים את "רצונו האמיתי" של הכלל, יהיה יעיל יותר מבמצב בו קיים רכוש פרטי.
לם
אחר:
דנית קמה
אליפות אירופה
ב"אליפות המילניום" (בריכת 25 מטר) שנערכה בקריית ביאליק בסוף דצמבר אותה שנה היא זכתה בשתי מדליות ארד, במשחה ל-50 מטר גב בתוצאה של 30.55 שניות, אחרי גוסטומלסקי (28.77 שניות) ומלצר (29.47 שניות) ובמשחה ל-100 מטר גב בתוצאה של 1:04.80 דקות, אחרי גוסטומלסקי (1:01.99 דקות) ומלצר (1:03.54 דקות).
באליפות אירופה שנערכה בבודפשט, הונגריה בתחילת אוגוסט 2006 סיימה קמה במקום 19 במשחה ל-200 מטר גב בתוצאה של 2:17.68 דקות, במקום 28 במשחה ל-100 מטר גב בתוצאה של 1:05.50 דקות ובמקום 38 במשחה ל-50 מטר גב בתוצאה של 32.01 שניות. שבוע וחצי לאחר מכן, באליפות ישראל בשחייה שנערכה בווינגייט היא זכתה בשתי מדליות, זהב וכסף. מדליית זהב, במשחה ל-200 מטר גב בשיאי אישי חדש של 2:16.34 דקות, לפני מיקה שלזינגר (2:20.61 דקות) וסיגל סימסולו (2:21.63 דקות), ומדליית כסף, במשחה ל-200 מטר מעורב אישי בשיא אישי חדש של 2:24.39 דקות, אחרי נסטיה קורוטקוב (2:19.53 דקות) ולפני ענת זימין מהפועל בת ים (2:24.65 דקות).
הפוני הקטן שלי: חברות היא קסם
המעריצים ברשת (ברונים)
מקום הסדרה בשנת 2010 התחילה להיווצר ברשת קהילה העונה לשם "ברונים" (נהגה Bronim, באנגלית Bronies), המורכבת מגברים, נשים ובני נוער שמעריצים את הסדרה. הקהילה החלה באתר פורום התמונות 4chan דרך בדיחות שעשו את הסדרה. יש המספרים כי אנשים החלו לראות את הסדרה קודם בתור בדיחה, אך הסדרה הייתה כל-כך טובה שהם אהבו אותה, והתופעה התפתחה לטרנד באינטרנט (במיוחד בארצות הברית) - פופולריות עולמית עם קהל של אנשים מעבר להגדרה של הסדרה. הסדרה התבגרה והסברו החלו לשים בדיחות ולענות לבקשות מעריצים. דמויות רקע אהובות כמו דוקטור הובס, דרפי הובס, ליירה ועוד, אשר הופיעו ברקע בפרקים הראשונים, הפכו, כל אחד מסיבה שלו, לפופולריים ובתגובה לכך הסברו הגבירה את השתתפותם בהמשך הסדרה.
חקלאות ימית
חקלאות ימית בישראל
ישראל, הענייה במים מתוקים-שפירים, הייתה אחת המדינות הראשונות בחלק זה של העולם שהחלה לנצל מי ים לגידול מיני דגים ויצורים ימיים אחרים בעלי ערך חקלאי-כלכלי. תחילת החקלאות הימית בישראל הייתה כבר בתקופת היישוב בשנות עשרים של המאה העשרים שהתפתחה מדיג לגידול דגים במים מתוקים בבריכות ומכלים ביבשה, לא באגמים. בשנת -1970, במסגרת "החברה לחקר ימים ואגמים בע"מ" (חיא"ל), הוקם באילת "מרכז לאומי לחקלאות ימית" (מלח"י). המרכז עוסק בפיתוח טכנולוגיית חקלאות ימית בבריכות ביבשה. שם, מנוצלים מי הים לגידול זני דגים ואצות, צדפות, סרטנים וקיפודי ים.
מערכות גידול
מערכת גידול עשויה מכלובי דגים המונחים בשרשרת של 5–6 כלובי דגים, המעוגנת בנקודה אחת. במערכת כלובים זו גדלה להקת דגים. כל כלוב רשת מכיל כ-10,000 דגים ובמשקל ממוצע של חצי קילוגרם, מדובר ב-5 טון לכלוב.
המערכות לגידול דגים בברכות הנה מעט מורכבת ממערכת הכלובים, בשביל להפעיל ברכות דגים לשיווק ריווחי יש לגדל את הדגים בגידול אינטנסיבי, תחזוקה רבה, להרבות בפילטרים (כגון, פילטר ביולוגי, מקציף חלבונים, פילטר מכני, אגן שיקוע, חיטוי המים ועוד) ובקרה מתמשכת על כל הנעשה בברכה. למרות כל החסרונות, אפשר לעשות טיפולים לדגים (כשהם חולים אז אפשר לעצור את המים ולהכניס תורפה ובסיום הטיפול להזרים את המים), בקרה על גידול הדגים, השיווק קל יותר (הוצאת הדגים מהברכה לצורך שיווק הדגים) ועוד.
תחביר
ערכו של הניתוח התחבירי אינו רק תאורטי אלא גם מעשי. בתחום הבלשנות החישובית, ניתוח מבנה המשפט הוא אמצעי עזר יעיל, ולעיתים אף מהווה תנאי הכרחי לביצוע משימות דוגמת בדיקת דקדוק (במעבדי תמלילים), תרגום ממוחשב, אחזור מידע אוטומטי מטקסט בשפה טבעית, ממשק משתמש בשפה טבעית ועוד. בתחום הפסיכו-בלשנות אפשר להיעזר בידע תחבירי לאבחון בעיות הקשורות בשפה ולטיפול בהן, כמו דיסלקסיה ופגיעות מוחיות מסוימות.
אורנה ששון-לוי
מחקריה
מחקריה של ששון-לוי עוסקים בשאלה התאורטית הרחבה היא כיצד אי שוויון מעצב את הפרט, או, איך העקרונות המארגנים של המערכת הריבודית מעצבים ומעוצבים על ידי פרקטיקות של כינון זהות. כלומר, מהו הקשר ההדדי בין מבנים רחבים של אי שוויון לבין כינון הסובייקטיביות. מחקריה מתמקדים בשלוש זירות הקושרות את היחיד למבנים חברתיים של אי שוויון: צבא ומגדר, אתניות בחברה הישראלית עם דגש על אשכנזיות, ומגדר ותנועות חברתיות.
מגדר וצבא
ששון-לוי פרסמה מאמרים רבים בנושא צבא ומגדר לאורך השנים. במאמריה היא מראה יחסי צבא-מגדר בצה"ל משתנים באופן קבוע, כאשר השינוי האחרון שחקרה הוא הניסיון לשלב חרדים ביחידות צבאיות ייעודיות הכוללות גברים בלבד. במאמר תאורטי מ-2013 היא שואלת האם ההפרדה המגדרית מובילה בהכרח להדרת נשים, מציעה קריטריונים להבחנה בין הפרדה מגדרית להדרת נשים, ובוחנת אותם על השירות הצבאי.
איאו שיראי
היא מוכרת בעיקר בשל תקופתה בארגון היפני World Wonder Ring Stardom (בקיצור Stardom), שבו הייתה פעמיים אלופת הוונדר של סטארדום, שש פעמים אלופת האמנים של סטארדום, בזמן שהייתה גם פעמיים אלופת העולם של סטארדום ופעם אחת אלופת אלילות סטארדום, אלופת ה-High Speed ואלופת העולם של SWA.
דלקת הזיז הפטמתי
דלקת הזיז הפטמתי (מסטואידיטיס, Mastoiditis) נגרמת כתוצאה מזיהום שמתפשט לזיז הפטמתי, שהוא חלק מעצם הרקה שבגולגולת הנמצא מאחורי האוזן.
Super Meat Boy
פיתוח
בשנת 2008, העלו אדמונד מקמילן ומתכנת הפלאש ג'ונת'ן מקאנתי את משחק הדפדפן "Meat Boy" לאתר Newgrounds לאחר תהליך פיתוח של כ-3 שבועות. המשחק זכה למיליוני צפיות ושחקנים. לאחר שמיקרוסופט ונינטנדו פנו למקמילן בבקשה ליצור משחק וידאו לשירותים המקוונים שלהם, הוא החליט להרחיב את המשחק המקורי לחוויה מלאה ומלוטשת יותר.
מורשת
באוגוסט 2014 הכריזו מקמילן ורפרנס על משחק המשך Super Meat Boy: Forever והוא נמצא כרגע בפיתוח לחלונות, טלפונים חכמים ומחשבי לוח.
שילה ליפשיץ
שילה ליפשיץ (Shilo Lifschutz; 27 בנובמבר 1957 - 8 בדצמבר 2010) היה רואה חשבון ובעל תואר דוקטור לחשבונאות. הקים את החוג לחשבונאות במרכז האקדמי למשפט ועסקים ברמת גן ועמד בראשו.
ביוגרפיה
ליפשיץ נולד בירושלים, הוא בנם של יוכבד ויצחק מתתיהו, יקיר ירושלים תשע"ד, וצאצא של בעל התניא של חסידות חב"ד. צאצא למשפחות סלאנט ואליעזרוב. סבו הוא הרב דב בער אליעזרוב והוא נינו של הרב שלמה יהודה לייב אליעזרוב (שיל"א), אשר על שמו הוא נקרא.
שילה היה רואה חשבון בעל רישיון ישראלי וכן בעל רישיון רואה חשבון אמריקאי (CPA) מטעם מדינת אילינוי, ארצות הברית.
בשנים 1994–2000 שימש מנהל מחלקת ניהול נכסים והתחייבויות בבנק מזרחי טפחות וניהל את תיק הנוסטרו של הבנק.
בהיותו כבן חמישים, פעל שילה לקבלת אישור המל"ג והקים את החוג לחשבונאות במרכז האקדמי למשפט ועסקים ברמת גן ועמד בראש החוג עד מותו בשנת 2010.
ישראל דינר
הבריחה מהנאצים
פלישת הגרמנים לבלגיה, במאי 1940, קטעה את הקריירה השחמטאית של דינר, כאשר משפחתו נאלצה לנוס מאימת הנאצים, תוך שהם מחליפים מקומות מסתור באירופה הכבושה.
נדודי המשפחה החלו במנוסה לצרפת ונמשכו בפיצול, כאשר דינר נאלץ להמשיך במנוסתו בעוד משפחתו (אשתו ההרה וביתו, לאה, בת השנתיים) הסתתרו במנזר. כעבור זמן מה חזר דינר למשפחתו, והמשיך יחד איתם את מנוסתו לטולוז, שבדרום צרפת. כשהחלו הגרמנים לשלוח את יהודי טולוז למחנות השמדה, נמלטה המשפחה שוב לניצה, שם הצליחה לשהות כשנתיים, במהלכם זכה דינר באליפות השחמט של דרום צרפת ("החופשית") ושם נולדה בתו השנייה מירי בספטמבר 1940.
טופ גיק
טופ גיק (באנגלית: Top Geek) הוא ערוץ יוטיוב ישראלי. נכון לנובמבר 2021 לערוץ יש למעלה מ-135 מיליון צפיות ו-263 אלף רשומים. בנוסף לו קיים ערוץ שני, "טופ גיק 2", העוסק בגיימינג.
היסטוריה
בסוף 2016 פוצל הערוץ לשלושה ערוצים: "טופ גיק" (אוגוסט 2012) שבו נמצא רוב התוכן, "טופ גיק 2" (אוקטובר 2015) שעוסק רק בגיימינג ו"טופ גיק 3" (פברואר 2016) שעוסק רק בצרכנות וסיקורי מוצרים. "טופ גיק שלוש" שינה את שמו ל-"Top Geek Unbox" ושוב ל-"This is So Cute" והפך לערוץ באנגלית, ולאחר מכן נסגר.
סגנון הערוץ
בדומה לערוצי יוטיוב אחרים לערוץ סרטון פתיח (אינטרו) וסרטון סיום (אוטרו) קבועים ומשפטי פתיחה ופרידה קבועים שמיוחדים לערוץ. כל הסרטונים בטופ גיק יתחילו במשפט הפתיחה הקבוע "שלום חבר'ה" ויסתיימו במשפט "מקווים שנהנתם, נתראה בפעם הבאה! ביי, ביי!".
השפעת הערוץ על קהילת היוטיוב בישראל
טופ גיק (ובפרט קרין) הם ממקימי ה"טינקמפוס", בית ספר ליוצרי תוכן ברשת שם למדו ערוצים רבים את הכלים להצלחה ביוטיוב, וטופ גיק חונכת ומקדמת ערוצים צעירים. טופ גיק הוא אחד הערוצים הפרטיים הגדולים בישראל (כלומר ערוץ שלא נפתח על ידי חברה מסחרית גדולה) ונחשב לאחד הגדולים והמשפיעים בקהילת יוטיוב הישראלית וזוכה למחוות, חיקויים ושיתופי פעולה רבים עם יוצרי תוכן שונים.
הקרנות ומוצרים
משנת 2015 נערכות מטעם הערוץ הקרנות של סרטי מדע בדיוני ופנטזיה.
לו הדסון
ביוגרפיה
בעונת השתתף הדסון לראשונה במשחק האולסטאר, לאחר שקלע 21.9 נקודות בממוצע למשחק, וב-5 העונות הבאות הגיע לשיאו כשקלע במהלכן ממוצע כולל של 25.9 נקודות למשחק. ב-7 עונותיו הראשונות באטלנטה העפילה הקבוצה לשלב הפלייאוף, וב-3 מתוכן אף הגיעה לגמר האזור המערבי (, ו-). בעונות עד  חברו אל הדסון הקלע פיט מרוויץ' והסנטר וולט בלאמי, אך הקבוצה לא צלחה את סיבוב הפלייאוף הראשון לכל אורך תקופה זו. ב-4 העונות בהן שיתפו פעולה באטלנטה, קלעו הדסון ומרוויץ' 50.3 נקודות משותפות בממוצע למשחק, מספר הנקודות הרב ביותר ב-NBA לצמד שחקנים מאותה קבוצה בשנים אלו.
בסיום עונת, לאחר 4 עונות רצופות מחוץ לפלייאוף ה-NBA, נשלח הדסון בטרייד ללוס אנג'לס לייקרס, אותה הובילו כרים עבדול-ג'באר, אדריאן דאנטלי, ג'מאל וילקס ונורם ניקסון. בשתי עונותיו בקבוצה קלע הדסון 11.8 נקודות בממוצע למשחק, ובסיום עונת הודיע על פרישה ממשחק, בגיל 34.
גריגורי גרשוני
גריגורי אנדרייביץ' (הערש יצחק) גרשוני (ברוסית: Григо́рий Андре́евич Гершу́ни; 2 במרץ 1870 – 29 במרץ 1908) היה מהפכן יהודי רוסי. הוא הקים את הארגון הלוחם של המפלגה הסוציאל-רבולוציונרית של רוסיה, הנהיג אותו והתווה את יעדיו בתקופתו הראשונה.
ילדותו ונעוריו
נולד בטברובו, מחוז קובנה, למשפחה יהודית. בשנת 1873 משפחתו עברה לשאולאי.
שביתת הספורטאים האמריקאים 2020
הוקי
ליגת ה-NHL דחתה את משחקיה שהיו אמורים להיערך ב-27 וב-28 באוגוסט במסגרת פלייאוף גביע סטנלי.
כדורסל גברים
ב-26 באוגוסט, החרימו שחקני מילווקי באקס ואורלנדו מג'יק מליגת ה-NBA את משחק הפלייאוף בין הקבוצות שנערכו בבועת ה-NBA, ובעקבותיהם הוחרמו באותו הלילה גם המשחקים בין יוסטון רוקטס לאוקלהומה סיטי ת'אנדר, ובין לוס אנג'לס לייקרס לפורטלנד טרייל בלייזרס. המשחקים ביום העוקב נדחו אף הם, והקבוצות לוס אנג'לס לייקרס ולוס אנג'לס קליפרס דחפו לביטול הפלייאוף, אולם לאחר דיון בין שחקני קבוצות הוחלט להמשיך את משחקי הפלייאוף ב-29 באוגוסט.
צפרדע העץ
בדומה לצפרדעים צפוניים אחרים שנכנסים לתרדמת חורף בקרבת פני הארץ, צפרדע העץ יכולה לשאת קיפאון של דמה ושל רקמות נוספות. שתנן נאגר ברקמות הגוף כהכנה לחורף, וגליקוגן מהכבד נהפך ברובו לגלוקוז. צפרדעים יכולים לשרוד רצף גדול של הקפאות והפשרות במהלך החורף אם לא יותר מ-65 אחוזים מהמים בגופם קופאים.
תיאור פיזי
אורכה של צפרדע העץ נע בין 5.1 ל-7 סנטימטרים. הנקבות גדולות יותר מהזכרים. גוון העור של צפרדע בוגרת הוא לרוב חום, שזוף או בגוון אדום-חלוד ועיניה כהות. פרטים שונים יכולים לשנות את גוון עורם. כפות הרגליים והידיים של הצפרדע הן בעלות גוון חיוור של צהוב או ירוק.
היינריך טסנוב
היינריך טֶסֶנוֹב (בגרמנית: Heinrich Tessenow; 7 באפריל 1876 – 1 בנובמבר 1950) היה פרופסור לאדריכלות, תכנון ובינוי ערים גרמני אשר פעל בעיקר בתקופת רפובליקת ויימר.
אליפות אפריקה בכדורגל נשים 2006
במשחק הגמר נפגשו גאנה (בפעם השלישית בתולדותיה) והמארחת ניגריה. בסיום המשחק, ניצחה ניגריה 0–1, וזכתה בתואר בפעם השביעית ברציפות. פרפטואה נקווצ'ה, שכבשה את שער הניצחון בגמר, סיימה כמלכת השערים של הטורניר (7 כיבושים). בעקבות עלייתן לגמר, העפילו ניגריה וגאנה לגביע העולם כנציגות קונפדרציית הכדורגל של אפריקה.
מאסימיליאנו רוסולינו
סגן אלוף עולם
באליפות העולם בשחייה שנערכה בפרת' שבאוסטרליה בשנת 1998 זכה רוסולינו במדליית כסף במשחה ל-200 מטר חופשי בתוצאה של 1:48.30 דקות, אחרי מייקל קלים מאוסטרליה (1:47.41 דקות) ולפני פיטר ואן דן הוחנבאנד מהולנד (1:48.65 דקות). נוסף לכך, הוא סיים במקום חמישי במשחה ל-400 מטר חופשי בתוצאה של 3:48.89 דקות ובמקום שמיני במשחה שליחים 4x100 מטר חופשי.
אלוף עולם
באליפות העולם בשחייה שנערכה במונטריאול שבקנדה בשנת 2005 סיים רוסולינו פעמיים במקום רביעי, במשחה ל-400 מטר חופשי בתוצאה של 3:46.91 דקות ובמשחה שליחים 4x200 מטר חופשי בתוצאה של 7:12.81 דקות, כשחיין שלישי הוא קבע ב"זינוק שליחים" תוצאה של 1:48.07 דקות.
פרס ראש הממשלה ליזמות ולחדשנות
תקנון הפרס
כחלק ממטרותיו המוצהרות של הפרס, נשים, עולים חדשים, ויזמים תושבי הפריפריה בישראל מקבלים בו עדיפות.
מועד חלוקת הפרס
חלוקת הפרס התקיימה תחילה מדי שנה בנובמבר, כחלק מאירועי שבוע היזמות הבינלאומי, בינואר 2014 החליטה הממשלה לעורכה סמוך ככל האפשר ליום הולדתו העברי של בנימין זאב הרצל (י' אייר), כחלק מאירועי "יום הרצל".
קנדרסטג
היסטוריה
בין השנים 1906 ועד 1913 חל גידול משמעותי באוכלוסיית העיירה בהשפעת הבנייה של מנהרת לוטשברג (Lötschberg) וקו הרכבת שלה, אשר הביאו לגידול משמעותי במספר התיירים הפוקדים את העיירה. בשנת 1923 נחנך בעיירה מרכז הצופיות הבינלאומי. בשנת 1948 הוקם רכבל המוליך מפאתי העיירה לאגם אושיננזה ההררי. מקפצת הסקי נבנתה ב-1979.
כלכלה
תושבי הכפר ממשיכים להתפרנס מעיסוקים מסורתיים. תחומי החקלאות והקשורים אליה עברו תהליכי מיכון ומודרניזציה.
משחק תפקידים
משחקי תפקידים הוא שמה של קטגוריה רחבה של משחקים בהם השחקנים המשתתפים מגלמים דמויות, ודרכן מקיימים אינטראקציות אחד עם השני ועם עולם דמיוני אותו מתאר המנחה. בשונה ממשחקים אחרים, המרכז במשחק התפקידים הוא שיתוף פעולה בין הדמויות השחקנים כדי להתגבר על מכשולים אותם מציב המנחה, ולא תחרות בין השחקנים.
אלכסנדר נורדשטיין
ההתיישבות בכפר סבא
ב-1922 החליט אלכסנדר לחזור עם משפחתו לכפר סבא והיה הראשון מבין העוזבים שעשה זאת. בהגיעם לאדמתם מצאו את ביתם חרב ונאלצו לישון באוהל, אשר נקנה מעודפי הצבא הבריטי ובו אכסן את משפחתו בת שש הנפשות, עד שאלכסנדר שיקם את הבית. משפחת נורדשטיין חייתה בבדידות במקום והיה התושב הראשון של כפר סבא במתכונת הנוכחית מכיוון שרק ב-1923 הגיעו שאר המתיישבים מפתח תקווה. אלכסנדר המשיך לפתח את המשק שלו וב-1926 נטע את הפרדס הראשון של כפר סבא.
קרב ליאויאנג
תוצאות הקרב
לאור המשבר הגדול ואבידות גדולות לא רדפו היפנים אחר הצבא הרוסי הנסוג והתרכזו במנוחה וחידוש מלאים.
מלחמת הפקחים הירוקים
עלילה
בו זמנית, ג'ון סטוארט, קייל ריינר, גאנטת, סוראניק נאטו, האנו וחברת חיל אלפא לנטרן בודיקה עושים את דרכם חזרה לאואה לאחר קרב עם חיל סינסטרו בכוכב הלכת קווארד. אולם, כשהם מגיעים הם מגלים שחיל אלפא לנטרן מרחף מעל אואה ללא כל שליטה. מעט לאחר מכן, פאראלקס נכנס אל תוך סוללת הכוח הראשית והקבוצה חשה בנוכחותו. בשעה שסטוארט, ריינר וגאנטת לא מושפעים מיידית מהטומאה הצהובה, האנו וסוראניק כן ונמלטים מהמקום. ריינר מתחיל לרדוף אחריהם, אך סטוארט עוצר אותו ואומר לו שזוהי מלכודת. הטומאה הצהובה מתחילה להשפיע עליהם והשניים מתחילים להילחם אחד בשני. גאנטת יוצר עומס יתר בטבעת שלו כדי להסיר את טבעותיהם של סטוארט ושל ריינר, והדבר גורם לטבעת להתפוצץ ולקטוע את ידו. כעת כשהם משוחררים מהשפעתו של פאראלקס, הם מגלים שהסיבה שבגללה לא הושפעו הייתה אותה סיבה מהעימותים האחרונים שלהם עם ישות הפחד הצהובה. הם רואים מרחוק קבוצה של פקחים ירוקים מארגנים משלחת חיפוש אחריהם. גאנטת אומר להם לברוח, מאחר שללא טבעות הכוח שלהם הם בלתי ניתנים לגילוי. גאנטת עצמו עדיין ניתן לגילוי מאחר שהכוח שוכן בתוכו. סטוארט וריינר תופסים מקום מחסה מתחת לקרקעית הכוכב בזמן שגאנטת נאבק בגדוד של פקחים ירוקים.
השומרים מרגישים את מותו של מוגו כאשר חלקים ממנו נופלים על כוכב אואה ויוצרים גל הדף שמפריע לשומרים ולפקחים הירוקים מספיק זמן כדי שג'ורדן וגרדנר ינתקו את הקשר הטלפתי ביניהם. ריינר וסטוארט מתווכחים על מותו של מוגו וריינר מנסה לאתחל את ליבת הכוכב אך אינו מצליח. הוא מגיע לעזור לג'ורדן ולגרדנר לעצור את פאראלקס. בעוד דעתם של קרונה והשומרים מוסחת, ג'ורדן וגרדנר נמלטים עם הספר השחור וגאנטת. ריינר וסטוארט מצטרפים אליהם ומתקיפים את סוללת הכוח הראשית כשהאחרים מחוסרי הכרה. אולם, הם לא מצליחים להסב לה נזק. גאנטת אומר להם ששילוב כל טבעות הכוח של מנהיגי החילות יצליח לסדוק את מעטפת סוללת הכוח. הוא נותן לג'ורדן ולגרדנר את סוללת הכוח הכתומה והסגולה, בהתאמה. לפני שהם מגיעים לפאראלקס, הם מותקפים בידי מפקחים ירוקים, מה שמאלץ את כולם להדוף אותם פרט לגרדנר, שמשתמש בכוח המשולב של האהבה והזעם כדי לחלץ את פאראלקס מסוללת הכוח הראשית. הוא נעזר באהבתו לחיל הפקחים הירוקים ובשנאתו הפרטית כדי לתדלק את טבעות הכוח. כעת כשהפקחים הירוקים משוחררים, הם מתקיפים את פאראלקס במלוא כוחם. ריינר משתמש באנרגיה הכחולה של הטבעת שלו כדי לשחרר את גרדנר מטבעת הכוח האדומה שלו וארבעתם מצטרפים לקרב. אולם, קרונה מגיע עם השומרים ושתי הקבוצות מתכוננות לעימות חזיתי.
ביבליוגרפיה
{|
דוגלאס קוסטה
קריירת מועדונים
ב-11 ביולי 2017 הושאל השחקן לקבוצת יובנטוס האיטלקית לעונה אחת עם אופציית רכישה, ובסיום ההשאלה נרכש על ידי יובנטוס. ב-5 באוקטובר 2020, הושאל לעונה אחת לקבוצתו הקודמת, באיירן מינכן.
כריסטיאן לודוויג השני, דוכס מקלנבורג-שוורין
ביוגרפיה
בשנת 1688 מת אביו פרידריך הראשון, דוכס מקלנבורג-גרבוב, ובשנת 1692 מת דודו כריסטיאן לודוויג הראשון, דוכס מקלנבורג-שוורין. מכיוון שלא היו ילדים לדודו, ירש אותו אחיו פרידריך וילהלם, דוכס מקלנבורג-שוורין, ולאחר מותו בשנת 1713 ירש אותו אחיו השני קרל לאופולד, דוכס מקלנבורג-שוורין.
בשנת 1747 מת אחיו קרל לאופולד ללא ילדים, וכריסטיאן לודוויג עלה לשלטון במקומו. ב-30 במאי 1756 מת כריסטיאן לודוויג, ובמקומו עלה לשלטון בנו פרידריך השני, דוכס מקלנבורג-שוורין.
אבי בסר
ביוגרפיה
בשנת 2015 מונה לעורך כתב העת הבינלאומי BMC Psychology העוסק בחקר האישיות וההבדלים הבין-אישיים בתחום הפסיכולוגיה. שימש כעורך בכתב העת הבינלאומי Self and Identity. משמש כחבר מערכת וקורא ביקורתי בכתבי עת רבים בפסיכולוגיה.
נבחרת שוודיה בכדורגל עד גיל 21
נבחרת שוודיה בכדורגל עד גיל 21 היא נבחרת הכדורגל הצעירה של שוודיה, המייצגת אותה בתחרויות בינלאומיות לנבחרות צעירות. היא מנוהלת על ידי התאחדות הכדורגל השוודית. סגל הנבחרת מורכב ממיטב שחקני הכדורגל המחזיקים באזרחות שוודית שגילם מתחת ל-21 (אף כי גילם יכול להגיע גם ל-23 במקרים מסוימים). הנבחרת משתתפת באליפות אירופה בכדורגל עד גיל 21, הנערכת מדי שנתיים, והיא האלופה הנוכחית (2015).
חואן מנואל פנג'יו
ביוגרפיה
לורטו פנג'יו והרמניה דרמו היגרו, בנפרד, לארגנטינה מנפת קייטי, שבמחוז אברוצו, איטליה ונישאו באוקטובר 1903. ב-24 ביוני 1911 נולד חואן מנואל, ילדם הרביעי מתוך שישה. כילד, הצטיין באיגרוף ובכדורגל. בגיל 13 עזב את לימודיו בבית הספר והחל לעבוד כעוזר מכונאי. בגיל 16 חלה בדלקת ריאות קשה, בעקבותיה נאלץ לשכב במיטה כחודשיים. בגיל 21 התגייס לשירות חובה בצבא. לאחר שחרורו מהצבא הקים יחד עם אחיו, טוטו, מוסך בו עסק בתיקון כלי רכב ללקוחותיו. במקביל ניסה לבנות מכונית מרוץ מחלקי רכבים שהיו ברשותו..
פורמולה 1 ומרוצי מכוניות ספורט
בעונת 1958 התחרה בשני מרוצים בלבד. בגרנד פרי הצרפתי, מרוץ הפרישה שלו, זכה למחווה מיוחדת מצד הות'ורן. נהגה של פרארי, שהוביל את המרוץ ועמד בפני ניצחון האט לפני קו הסיום על מנת לאפשר לפנג'יו להשלים 50 הקפות.
החטיפה
החוטפים ביקשו להוביל לביטול המרוץ ועל ידי כך להביך את שלטונו של בטיסטה. המרוץ אמנם התקיים בסופו של דבר, אך רבים בקובה ראו בעובדה שהמשטרה לא הצליחה לאתר את החוטפים כסימן לאוזלת ידו של השלטון. המהפכה הקובנית שהתרחשה בשנת 1959 הובילה לביטול המרוץ בשנים הבאות. בשנת 1999 תועד סיפור החטיפה תועד בסרט שנקרא "מבצע פנג'יו" (בספרדית: Operación Fangio).
אימה (קומיקס)
אומת הגובלינים, מלכת החתולים
במהלך אירועי "הציר", פיל יוריק יוצא למלא את הבטחתו מן העבר אל לילי שישחרר אותה במטרה והיא תיעצר. הוא טומן מארב לניידת משטרה שמובילה אותה ומפוצץ אותה, אם כי מבלי לדעת שהיא איבדה את הכוחות שהקנו לה חוזק וסיבולת על-אנושיים. היא נפצעת קשה בפיצוץ, ומההד היא עפה אל נהר קרוב. כשהיא נסחפת אל חופו, היא מתעוררת כשהיא אינה זוכרת מי היא. היא משוטטת ברחובות כחסרת בית, ומנסה למצוא מטרה לחייה. כאשר היא נתקלת במודעה של רודריק קינגסלי המציעה לאנשים להצטרף אל תוכנית שתהפוך אותם לגיבורי-על, היא מחליטה לפנות אליו. לאחר חודש של אימונים והכשרה, לילי הופכת ל"מלכת החתולים", גיבורת-על בסגנון לבן של החתולה השחורה.
עבדות
עבדות באסלאם
עבדים בארצות האסלאם בדרך כלל הועסקו בעבודות בית. ניתנה העדפה לשפחות נקבות, שיכולות היו לשמש גם כפילגשים. העבדים הובאו לארצות האסלאם מאפריקה על ידי סוחרים מוסלמים. כך למשל, חלק מהעבדים הובאו מסודאן לארץ ישראל והתערו במהלך הדורות בקרב ערביי ארץ ישראל- הם החלו לדבר בערבית, לתת לילדיהם שמות ערביים, וגם קיבלו על עצמם את הדת המוסלמית. בכתבים המוסלמיים יש גינוי לשעבודם של מוסלמים בידי מוסלמים, אך המרת דת לא הבטיחה לעבד את חירותו.
מורגן סיילור
קריירה
בשנת 2006 שיחקה למשך 2 פרקים בסדרת הפשע של HBO;"הסופרנוס" את דמותה הצעירה של מדו סופרנו אותה גילמה ג'יימי-לין סיגלר.
עבדות
עבדות באימפריות האירופאיות
העבדות מעולם לא תפסה מקום עיקרי באירופה בעת החדשה, ובתחילת המאה ה-19 נאסרה בפועל בידי המדינות הגדולות ביבשת.
עבדות באמריקה
תרבויות רבות אבדו בעקבות הסחר בעבדים והבאתם לאמריקות על בסיס גזעם. לפיכך, עבדים שנסחרו, ילידי אמריקה ואפריקה, התקבצו לעיתים קרובות בלא יכולת לתקשר, שכן דיברו שפות שונות. קהילות העבדים פיתחו תרבויות מקומיות, שמרו על מנהגים מקוריים רבים, וגם פיתחו מנהגים נוספים. העבדים פיתחו באזורים השונים שפה קריאולית, סגנונות מוזיקליים, סגנונות ריקוד ותוצרים תרבותיים נוספים שהתבססו על חיבור בין תרבויות שמקורן באפריקה, התרבות הילידית, ואף תרבות האדונים. הקפואירה מברזיל, למשל, התפתחה מאחר שאסרו על העבדים להתאמן בלחימה, ועל כן העבדים שילבו בלימודי הלחימה מוזיקה ותנועות ריקוד, כדי שלא יעוררו חשד בעת שהתאמנו. דוגמאות נוספות - הבלוז ששימש את העבדים באמריקה להתבטאות, וריקוד הגו-קה מגוואדלופ, ריקוד המשמר עד היום תנועות של הגבלה משלשלאות אותן נשאו העבדים או שסימלו את המכות שספגו מאדוניהם.
סחר בילדים
קרן יוניסף פרסמה בשנת 2006 הנחיות בדבר הגנה על ילדים אשר נפגעו מסחר. עיקרי ההנחיות מפרטים מהו סחר בילדים: כל סוג של גיוס והעברה או קבלה של ילדים לצורך ניצולם. ההנחיה מפרטת את צורות הניצול האפשריות של הילדים, ובנוסף מגדירה שכל ניצול שלא באמצעים חוקיים, ייחשב כ"סחר בילדים". בנוסף נאמר שהסכמתו של ילד שהוא קורבן סחר בילדים, איננה רלוונטית. ההנחיות חלות גם על ילדים אשר נולדים לתוך הסביבה של סחר בבני אדם. סחר בילדים כולל בתוכו: עבודה בכפייה, ניצול מיני, ילדים בקבוצות חמושות וילדים אשר מעורבים בסחר בסמים.
מסגד לרבנגה
היסטוריה
ב-2002 לאחר שסערה גרמה לקריסת מחראב ומינרט, מבנה הכיסוי שנעשה בשנות ה-70 הוסר והמבנה שופץ בעזרת מימון של 50 אלף דולר שנתרמו על ידי אמריקן אקספרס וסכום נוסף מן הקהילה המקומית. החלק העשוי מעץ הוחלף והמחראב שופץ יחד עם המינרט.
מיס סההרה
סכסוכים עם בלוגרים וקוראים
למיס סההרה יש קונפליקטים מתמידים באינטרנט עם בלוגרים ניגרים, אשר לעיתים קרובות מפרסמים עליה פוסטים טרנספוביים ועושים לה מיסג'נדרינג, והיא בתורה מקפידה לענות לפוסטים מסוג זה בדף הפייסבוק שלה, מתוך רצון להתנגד לטרנספוביה ולהעלות למודעות נושאים המזיקים לאנשים טרנסג'נדרים.
מנואל פריירה
מנואל פריירה (בספרדית: Manuel Ferreira; 22 באוקטובר 1905 – 29 ביולי 1983) היה כדורגלן ומאמן ארגנטינאי, ששיחק בעמדת החלוץ. היה הקפטן של נבחרת ארגנטינה בסוף שנות העשרים של המאה ה-20 ובמונדיאל 1930.
סויוז-T
הסויוז-T הייתה משודרגת בהרבה דברים מהגרסאות הקודמות שלה:
הר קינג (אנטארקטיקה, הרי טולה)
גילוי ומיפוי ההר
הר קינג התגלה ומופה בדצמבר 1958, על ידי מחלקת מזחלות הכלבים של משלחת המחקר האוסטרלית הלאומית לאנטארקטיקה בפיקודו של ג'י. ט. קנוקי ( G.A. Knuckey).
חקלאות
החקלאות בעת העתיקה
מתקופה זאת התגלו בחפירות, שנערכו ב-Mehrgarh שבבלוצ'יסטן (פקיסטן), עדויות על עיבוד חקלאי של חיטה ושעורה גם בתת-היבשת ההודית. סביב 6,000 לפני הספירה, החל שימוש בתעלות חפורות להשקיה על גדות הנילוס. באותה עת, התפתחה החקלאות, באופן עצמאי, במזרח הרחוק, כשהגידול המוביל בה אינו החיטה, אלא האורז.
אמירה אהרונוביץ
ביוגרפיה
אהרונוביץ נולדה לפרץ ורות לוין וגדלה בבאר שבע. בצעירותה התגוררה במשך שתי תקופות בארצות הברית, עקב עבודת הוריה. שירתה בצה"ל כקצינת חינוך בבית הספר להנדסה צבאית. בעלת תואר ראשון ותואר שני במינהל עסקים מהמסלול האקדמי המכללה למינהל ובוגרת בית הספר למנהיגות חינוכית של קרן מנדל. תחום המחקר העיקרי שלה היה "השקעות אימפקט חברתיות – כלי פיננסי חדשני לטיפול באתגרים החברתיים הדחופים ביותר".
מרמנת ארגון וניהול פרויקטים
היסטוריה
מנכ"ל החברה הוא איל צפריר.
אברהם קאהאן
ראשית דרכו
קאהאן נולד בשנת 1860 בעיירה פּוֹדְברזה שבפלך וילנה של האימפריה הרוסית (כיום בליטא), כ-30 ק"מ מצפון לעיר הפלך וילנה, בן למשפחה יהודית מסורתית וענייה. סבו יעקב היה רב בוִוידז (פלך ויטבסק), אביו היה מלמד ואמו לימדה בנות קרוא וכתוב. בילדותו למד קאהאן בחדר', בישיבה ובבית ספר עממי רוסי-יהודי. באוטוביוגרפיה שלו, "דפים מחיי", תיאר כיצד בגיל 3 ראה לראשונה בעלי אדמות פולנים שהוצאו להורג בתלייה לאחר מרד ינואר (1863) וכיצד חווה את הפחד מחיילי הצאר אלכסנדר השני כשצעדו בעיירה. בשנת 1866 עקרה משפחתו האדוקה לעיר הפלך וילנה. את המעבר לווילנה תיאר כחוויה עצובה ומלאת געגועים לעיירה הקטנה שהותירו מאחור. בווילנה, העיר הגדולה, התקיימה המשפחה בדוחק. קאהאן תיאר את חיי הקהילה היהודית במקום: ערבי שבת, חגים יהודיים, זמירות, בני משפחה וחברים. בין היתר, תיאר בפרוטרוט את סעודת השבת שבה דיבר אביו על חשיבות התרומה לטובת הקהילה, עשיר כעני, וכתב כי בשנים מאוחרות יותר, כשהפך לסוציאליסט, הדהדו במוחו מילותיו של אביו, אף שהיה, כך כתב בהומור, "רחוק מסוציאליזם כפי שהיה רחוק מאלגברה".
הגירתו לארצות הברית
עם הקמת העיתון 'פארווערטס' באפריל 1897 נבחר קאהאן להיות עורכו הראשי, אך פרש מתפקידו לאחר ארבעה חודשים, ובחמש השנים הבאות כתב בעיתונים שונים בשפה האנגלית כעיתון ה-Sun של ניו יורק, ובהמשך הועסק למספר שנים בעיתון Commercial Advertiser , עיתון ניו-יורקי א-מפלגתי ושמרני יחסית, שעסק רבות בסדרי המנהל הלא-תקינים שאפיינו את העיר באותה עת. בשנת 1903, לאחר שקיבל משותפיו ל'איגוד הפאָרווערטס' (הגוף שבבעלותו היה העיתון ושהורכב מחברי איגודים מקצועיים וחברי המפלגה הסוציאליסטית) את הלגיטימציה להיות העורך הראשי של העיתון, וכפי שתיאר זאת בזיכרונותיו, 'absolute full power', הסכים לשוב ל'פארווערטס'. מאז ועד סמוך למותו, היה הדמות הדומיננטית במערכת העיתון בפרט ובחיי הציבור היהודי בכלל, במשך קרוב לחצי מאה. תפוצתו של העיתון בשנת ב-1924 הגיעה לכרבע מיליון קוראים, ובכך היה לעיתון שכתוב בשפה שאינה אנגלית המצליח ביותר בארצות הברית, ולעיתון היידי המוביל בעולם כולו.
עבודתו בעיתון "פארווערטס"
ההגבלות שהטיל הממשל האמריקני על המשך ההגירה, והתערותם של המהגרים, שעברו לצרוך תקשורת באנגלית, הובילו לירידה בתפוצת העיתון החל משנות ה-40 ואילך. אך גם בעשורים שלאחר מלחמת העולם השנייה המשיך ה"פארווערטס" להיות עיתון חשוב ומשפיע, והיווה שופר מרכזי של הקהילה היהודית בארצות הברית. עם ירידת מעמדה של היידיש, החלה לדעוך הפופולריות של העיתון. בשנות ה-80 הפך העיתון מיומון לשבועון, והוא ממשיך לצאת עד היום, במהדורה באנגלית לצד מהדורה ביידיש.
Maren Morris: Reimagined
רקע, תוכן והוצאה
Maren Morris: Reimagined כלל בסך הכול שלושה שירים. כל שלושת השירים הוקלטו מחדש והיו לסינגלים שזכו להצלחה מסחרית ("Girl", "" ו-"The Middle"). ב-Taste of Country תיארו את השירים בפירוט וטענו שהמיני-אלבום החדש "בעל צלילים שורשיים יותר". המיני-אלבום הופץ בהוצאת סוני מיוזיק אנטרטיינמנט ופורסם באפל מיוזיק ב-31 במאי 2019. הוא הופץ מחדש בהוצאת סוני מיוזיק נאשוויל עם סרטון נלווה. הסרטון כלל קטעים של תהליכי ההקלטה, כמו גם קטעים של קוב ומוריס באולפן ההקלטות.
ארין פופוביץ'
סידני 2000
פופוביץ השתתפה לראשונה במשחקים הפאראלימפיים באולימפיאדת הנכים סידני (2000) וזכתה בשלוש מדליות זהב ובשלוש מדליות כסף. במקצה המוקדם ל-100 מטרים בסגנון חופשי (קטגוריה S6) שברה המקסיקנית דורמיצי גונזלס את שיא העולם כשקבעה 1:20.99 דקות, במשחה הגמר שיפרה גונזלס את שיאה והעמידה אותו על 1:20.10 דקות, אך הפסידה את מדליית הזהב לפופוביץ' שהעמידה את שיא העולם על 1:19.72 דקות. במקצה ל-100 מטרים חזה שברה פופוביץ' שיא עולם נוסף עם תוצאה של 1:45.93 דקות במשחה חצי הגמר ועם תוצאה של 1:47.15 במשחה הגמר זכתה במדליית זהב נוספת.
בייג'ינג 2008
באולימפיאדת הנכים בייג'ינג (2008) זכתה שוב פופוביץ' במדליה בכל אחד מהמקצים בהם השתתפה. במקצה ל-100 מטר בסגנון חזה זכתה במדליית הזהב עם שיא עולם של 1:31.60 דקות, במשחה ל-100 מטרים חופשי זכתה בזהב עם 1:11.82 דקות, לפני בת ארצה קורטני ג'ורדן (1:12.09 דקות) והגרמנייה קריסטן ברון שסיימה עם 1:12.93 דקות. במשחה ל-200 מטרים בסגנון מעורב קבעה פופוביץ' שיא פאראלימפי של 3:01.21 דקות במקצה המוקדם ובמקצה הגמר שברה את שיאה וקבעה שיא עולם של 2:54.61 דקות, ובמקצה ל-400 מטר חופשי עם שיא פאראלימפי נוסף של 5:17.41 דקות.
מונופול (משחק לוח)
היסטוריה של המשחק
מאגי הביעה את התנגדותה, ואף ניסתה לקבל את הקרדיט המגיע לה באמצעים משפטיים ודרך התקשורת, אך בשנות השלושים כבר הייתה בזקנתה, וטענותיה לא עוררו עניין מיוחד. היה זה רק בשנות ה-70, במהלך תביעה משפטית בין האחים פארקר לממציא "משחק האנטי-מונופול", שההיסטוריה האמיתית של המשחק התגלתה, ועברו עוד מספר עשורים עד שהסיפור זכה לסיקור תקשורתי, והקרדיט ניתן לממציאתו.
אם תעזבני יום יומים אעזבך
אם תעזבני יום, יומים אעזבך הוא פתגם שפירושו הוא שאם האדם ישכח קצת מדברי התורה סופו שיישכח את כולם.
גיל האחריות הפלילית
דיון
ברומא, הצדדים באמנה שנקבעה בחוק בית הדין הפלילי הבינלאומי לא הצליחו להסכים על גיל מינימלי לאחריות פלילית. לפיכך, הם בחרו לפתור את השאלה באופן פרוצדורלי והכלילו את סמכותו של בית המשפט לקבוע את הדין באופן ספציפי כאשר מדובר באדם מתחת לגיל שמונה עשרה.
מבוכים ודרקונים
שליט המבוך
שליט המבוך נותן את המסגרת לעולם בו משוחק המשחק, ומשמש כסמכות אחרונה בכל הנוגע לחוקים.
קוביות וסיכוי הצלחה
הצלחה או כישלון במשחק נקבעות בשילוב של מזל ויכולות דמות השחקן, מדובר לרוב בגלגול קובייה והוספה של תוספים או מחסרים לתוצאה ובדיקתה מול מספר מטרה. המשחק מתבסס על סט של קוביות משחק שמכיל פאונים בעלי 4, 6, 8, 10, 12 ו־20 פאות (חמשת הגופים האפלטוניים ופאון בעל 10 פאות), הממוספרות כולן מ-1 ועד למספר הפאות שיש בה (בקפיצות של אחד, כמו בקובייה סטנדרטית). במהדורות ישנות יותר היה גם ייצוג של אחוזים, באמצעות גלגול שתי קוביות ק10. בשפת המשחק נקראות קוביות אלו: ק4, ק6, ק8, ק10, ק12 ו- ק20. המספר שמימין לאות ק' מסמן כמה פעמים הקובייה מוטלת, והמספר שמשמאל לאות מסמל את מספר הפאות של הקובייה כך שאם שחקן מתבקש להטיל ארבע קוביות בעלות 6 פאות על מנת לקבוע תוצאה כלשהי, הוא מתבקש להטיל 4ק6.
רציחות המור
משפט
ב-6 במאי 1966 מצא חבר המושבעים את בריידי אשם בכל שלוש הרציחות, ואת הינדלי אשמה ברצח דאוני ואוונס. בריידי נידון לשלושה מאסרי עולם והינדלי נידונה לשני מאסרי עולם ולשבע שנות מאסר נוספות על סיוע לרצח קילברייד. בהיותו בכלא בריידי התיידד עם רוצח סדרתי בריטי גרהאם יאנג זאת על רקע הדעות הנאציות.
פיגוע הירי באורורה
הטבח
הירי התרחש באולם 9 שבבית הקולנוע "סנטורי 16", הממוקם במרכז העיירה בקניון אורורה. המשטרה אמרה שהולמס קנה כרטיס, נכנס לאולם והתיישב בשורה הראשונה. כ-20 דקות לתוך הסרט, הוא יצא מאולם 9 דרך דלת יציאת חירום ליד מסך הקולנוע, עם גישה ישירה לאזור החניה בשימוש קל בחלק האחורי של המתחם, תוך כדי פתיחה קלה של הדלת עם מחזיק מפה מפלסטיק. באולם 9 היו כ-400 איש.
היורה והליכים משפטיים
ב-7 באוגוסט, הולמס נידון למאסר עולם ללא אפשרות שחרור על תנאי, וזאת לאחר שהמושבעים לא הסכימו פה אחד על גזר דין מוות. חברת מושבעים אחת התנגדה לגזר דין מוות של הולמס עקב בעיותיו הנפשיות, בעוד שני מושבעים אחרים לא היו בטוחים. ב-26 באוגוסט, גזר סמור רשמית על הולמס 12 מאסרי עולם רצופים ללא אפשרות שחרור על תנאי בגין האשמות ברצח (אחד לכל אדם שהרג), ו-3,318 שנים נוספות בגין ניסיון הרצח והחזקת חומרי נפץ.
טאז'רס (קורדובה)
היסטוריה
ההישגים הגדולים ביותר של המועדון הם, ברמה הלאומית - סגנות הליגה בנסיונל 1977 (יחד עם שלוש הפעמים בהן הגיע המועדון למקום השלישי), וברמה הבינלאומית - זכייה בגביע קונמבול בשנת 1999. זו הקבוצה היחידה בארגנטינה שזכתה בגביע בינלאומי מבלי לזכות באליפות מקומית.